
საქართველოს მთავრობის 
დადგენილება №253
2011 წლის 27 ივნისი

ქ. თბილისი
„2011-2012 სასწავლო წლისათვის სახელმწიფო სასწავლო გრანტის სრული და ნაწილობრივი ოდენობების განსაზღვრის შესახებ“ საქართველოს მთავრობის 2010 წლის 8 დეკემბრის №379 დადგენილებაში ცვლილების შეტანის თაობაზე

მუხლი 1. „ნორმატიული აქტების შესახებ“ საქართველოს კა​ნო​​ნის მე-20 მუხლის მე-4 პუნქტის შესაბამისად „2011-2012 სასწავ​ლო წლისათვის სახელმწიფო სასწავლო გრანტის სრული და ნაწი​ლობ​რივი ოდენობების განსაზღვრის შესახებ“ საქართველოს მთავ​რო​ბის 2010 წლის 8 დეკემბრის №379 დადგენილებაში (სსმ, 13/12/2010) შეტანილ იქნეს ცვლი​ლება და დამატება:
1. პირველი მუხლის მე-18 პუნქტი ჩამოყალიბდეს შემდეგი რე​დაქციით: 
„18. ამ დადგენილების მე-14–მე-17 პუნქტებით გათვალის​წი​ნე​ბული განაწილება ხდება ერთიანი ეროვნული გამოცდების ყო​ვე​ლი არჩევითი საგნის მიხედვით. ამ განაწილების შედეგად ყოველი არ​ჩევითი საგნის მიხედვით დარჩენილი თანხები იკრიბება და გა​ნა​წილ​დება ერთიანი ეროვნული გამოცდების ყოველ არჩევით საგანზე ამ დადგენილების მე-5 პუნქტით გათვალისწინებული თანხის 93 პრო​ცენტის ამ დადგენილების მე-6 პუნქტით გათვალისწინებული გა​ნაწილების შედეგად მიღებული პროპორციით ნაწილობრივი ოდ​ე​ნ​ობის მინიმალური ოდენობით (30 პროცენტი) დაფინანსებისა​თვის.“.

2. პირველ მუხლს დაემატოს შემდეგი შინაარსის 24-ე პუნქტი:
„24. სტუდენტთა საგრანტო კონკურსის საფუძველზე, სტუ​დენ​ტის მიერ სრული სახელმწიფო სასწავლო გრანტის, ნაწილობ​რი​ვი სახელმწიფო სასწავლო გრანტის ან ნაწილობრივი სასწავლო გრა​ნ​ტის ოდენობის გაზრდის უფლების მოპოვებაზე არ ვრცელდება ამ და​დგენილების პირველი მუხლის მე-6 პუნქტით გათვალის​წი​ნე​ბულ მიმართულებებზე ან დარგებზე/სპეციალობებზე არსებული შე​ზ​ღუდვა.“.

მუხლი 2. დადგენილება ამოქმედდეს გამოქვეყნებისთანავე. 
პრემიერ-მინისტრი  ნ. გილაური
